**PZU Kindlustuse võistlus „Tallinna parim parkija!“**

**Osalemistingimused**

1. Võistlust korraldab ja viib läbi AB „Lietuvos draudimas“ Eesti filiaal (edaspidi PZU Kindlustus ja/või korraldaja).
2. Võistluse korraldamise korra on kehtestanud PZU Kindlustus käesolevates osalemistingimustes ja võistlusreeglites, mis on osalemistingimuste lahutamatu osa. Kõik korraldaja otsused võistluse juures on lõplikud ja võistlusel osalejatele kohustuslikud.
3. Võistlusel saavad osaleda isikud, kes on eelnevalt täitnud PZU Kindlustuse kodulehel vastava registreerimisvormi ning saanud PZU Kindlustuselt e-posti teel kinnituse võistlejate nimekirja kandmise kohta.
4. Võistlusel osaleja peab omama kehtivat B-kategooria juhtimisõigust. Selle tõendamiseks peab osaleja esitama enne võistluse algust kehtiva juhiloa.
5. Võistlusest ei tohi osa võtta PZU Kindlustuse töötajad ja nende pereliikmed.
6. Võistlusel osalejate seast selgitatakse välja võitja, kellele antakse üle auhind. Auhinnaks on sertifikaat, mille eest on võitjal õigus sõlmida korraldajaga enne punktis 13 nimetatud tähtaega tasuta üks liiklus- ja/või kaskokindlustuse kindlustusleping üheks aastaks koguväärtusega kuni 600 eurot.
7. Auhinna võitjal on õigus auhinna lunastamisel valida, kas ta sõlmib liikluskindlustuse lepingu ja/või kaskokindlustuse lepingu. Kaskokindlustuse tingimustega on võimalik tutvuda PZU Kindlustuse kodulehel aadressil [www.pzu.ee/kaskokindlustus/tingimused/](http://www.pzu.ee/kaskokindlustus/tingimused/). Liikluskindlustust reguleerib liikluskindlustusseadus.
8. Auhinnaks olevat kindlustustoodet ei ole võimalik asendada mõne teise PZU Kindlustuse pakutava kindlustustootega ega vahetada ümber rahaks.
9. Kindlustusvõtjaks saab auhinna lunastamisel olla ainult auhinna võitja. Auhinda ei ole võimalik edasi anda, kinkida, müüa, vahetada ega teha sellega muid tehinguid.
10. Juhul, kui võitja valitud kindlustuslepingu(te) maksumus on vähem kui 600 eurot, ei hüvita korraldaja võitjale auhinna koguväärtuse ja võitja valitud kindlustuslepingu(te) tegeliku maksumuse vahet. Juhul, kui võitja valitud kindlustuslepingu(te) maksumus kokku ületab 600 eurot, kohustub võitja tasuma kindlustuslepingu(te) maksumuse selle osa, mis ületab auhinna väärtuse.
11. Auhinna võitja sõlmitud kindlustuslepingut või kindlustuslepinguid saab üles öelda ainult seaduses ja PZU Kindlustuse asjakohastes kindlustustingimustes sätestatud alustel. Lepingu ülesütlemisel raha ei tagastata.
12. Võistluse korraldajal on õigus võistlus ühepoolselt lõpetada juhul, kui ilmneb käesolevate tingimuste ja/või võistlusreeglite oluline rikkumine või kuritarvitus. Samuti on võistluse korraldajal õigus võistlus ühepoolselt lõpetada vääramatu jõu tõttu. Võistluse korraldaja teavitab sellest PZU kodulehel aadressil [www.pzu.ee](http://www.pzu.ee) ja/või võistluse toimumise päeval kohapeal.
13. Sertifikaat väljastatakse võitjale võistluse toimumise päeval pärast võistluse lõppu. Võitjal on õigus auhind lunastada, edastades vastavasisulise sooviavalduse e-posti aadressile info@pzu.ee. Kui võitja pole auhinda lunastanud hiljemalt 23.08.2019, loetakse, et võitja on auhinnast loobunud ja võistluse korraldajal on õigus auhinna väljastamisest loobuda.
14. Võistlusel osalemisega loetakse, et võistlusel osaleja nõustub enda isikuandmete töötlemisega võistluse raames. Isikuandmete töötlemisel lähtub võistluse korraldaja Eesti Vabariigis kohalduvatest õigusaktides sätestatust.
15. Kõigis käesolevates tingimustes mittereguleeritud küsimustes lähtutakse Eesti Vabariigi õigusaktides sätestatust.
16. Lisainfo saamiseks palume pöörduda PZU Kindlustuse poole e-posti teel aadressil info@pzu.ee.
17. Kõik võistlusega seotud pretensioonid ja kaebused tuleb esitada kirjalikult võistluse korraldajale aadressile Pärnu mnt 141 või e-posti aadressile info@pzu.ee. Võistluse korraldaja vastab saabunud pretensioonidele ja kaebustele seitsme tööpäeva jooksul alates nende laekumisest.